ฐานะการเงินและผลการดำเนินงาน

งบการเงิน

สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2554

ผู้สอบบัญชีได้ตรวจสอบงบแสดงฐานะการเงินรวม ณ วันที่ 31 ธันวาคม 2554 และ 2553 งบกำไรขาดทุนเบ็ดเสร็จรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบแสดงฐานะการเงินเฉพาะกิจการ งบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงในส่วนของผู้ถือหุ้นเฉพาะกิจการ และงบกระแสเงินสดเฉพาะกิจการสำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2553

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2553 และ 2552 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของ แต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2553 และ 2552 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และ งบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2552

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2552 และ 2551 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของ แต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2552 และ 2551 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และ งบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

คำอธิบายและการวิเคราะห์ฐานะการเงินและผลการดำเนินงานของฝ่ายบริหาร

ผลการดำเนินงานของบริษัทฯ และบริษัทย่อย สำหรับปีสิ้นสุดวันที่ 31 ธันวาคม พ.ศ. 2554
และฐานะการเงินรวมของบริษัทฯ และบริษัทย่อย ณ วันที่ 31 ธันวาคม พ.ศ. 2554

ผลการดำเนินงาน

ในปี 2554 บริษัทฯ และบริษัทย่อยมีรายได้รวมทั้งสิ้น 6,211 ล้านบาท เทียบกับปี 2553 จำนวน
5,650 ล้านบาท เพิ่มขึ้นจำนวน 561 ล้านบาท คิดเป็นร้อยละ 9.9
เกิดจากการเพิ่มขึ้นของรายได้จากกลุ่มผลิตภัณฑ์ฮาร์ดแวร์ (ESG) จำนวน 388 ล้านบาท
หรือคิดเป็นร้อยละ 17 และการเพิ่มขึ้นของรายได้จากกลุ่มผลิตภัณฑ์ซอฟต์แวร์โซลูชั่น (SIG) จำนวน
182 ล้านบาท หรือคิดเป็นร้อยละ 12.8 ซึ่งเกิดจากการขยายตัว ไปยังกลุ่มลูกค้าใหม่ๆ

บริษัทมีกำไรขั้นต้นเพิ่มขึ้นจากปีก่อนจำนวน 169 ล้านบาท คิดเป็นร้อยละ 22.1
เนื่องจากบริษัทได้ขยายตลาดไปยังกลุ่มลูกค้าที่มีสัดส่วนของกำไรขั้นต้นดีขึ้น
บริษัทมีค่าใช้จ่ายขายและบริหาร และค่าตอบแทนผู้บริหารเพิ่มขึ้นจำนวน 42 ล้านบาท คิดเป็นร้อยละ
6.8 ซึ่งอัตราการเพิ่มขึ้นของกำไรขั้นต้นยังสูงกว่าอัตราการเพิ่มขึ้นของค่าใช้จ่าย
ส่งผลให้บริษัทมีกำไรสุทธิจากการดำเนินงานปกติจำนวน 192 ล้านบาท

อย่างไรก็ตาม ทางบริษัทมีการตั้งประมาณการความเสียหายจากคดีความ จำนวน 88 ล้านบาท
ส่งผลให้บริษัทรายงานกำไรสุทธิเป็นจำนวน 104 ล้านบาท เทียบกับปี 2553 จำนวน 125 ล้านบาท
ลดลงจำนวน 21 ล้านบาท คิดเป็นร้อยละ 16.5 อัตรากำไรสุทธิคิดเป็นร้อยละ 1.7
ลดลงจากปีก่อนที่อัตรากำไรสุทธิร้อยละ 2.2 ส่วนของอัตราผลตอบแทนผู้ถือหุ้น มีอัตราร้อยละ 8.7
ลดลงจากปีก่อน ซึ่งมีอัตราร้อยละ 10.6

ฐานะการเงิน

สินทรัพย์รวมของบริษัท ณ 31 ธันวาคม 2554 มีมูลค่าทั้งสิ้น 2,461 ล้านบาท เพิ่มขึ้นร้อยละ 8.6
เมื่อเทียบกับ ณ 31 ธันวาคม 2553 มีมูลค่าทั้งสิ้น 2,265 ล้านบาท
โดยสินทรัพย์หมุนเวียนเพิ่มขึ้นจาก 1,564 ล้านบาทเป็น 1,780 ล้านบาท เพิ่มขึ้นคิดเป็นร้อยละ
13.8 สาเหตุหลักเกิดจากการเพิ่มขึ้นของสินค้าคงเหลือจำนวน 197 ล้านบาท จาก 271
ล้านบาทเป็น 469 ล้านบาท หรือคิดเป็นร้อยละ 72.8 ส่วนสินทรัพย์ ไม่หมุนเวียนลดลง 21
ล้านบาท จาก 701 ล้านบาท เป็น 681 ล้านบาท

บริษัทมีหนี้สินรวม ณ 31 ธันวาคม 2554 เท่ากับ 1,276 ล้านบาท และ ณ 31 ธันวาคม 2553
เท่ากับ 1,042 ล้านบาท เพิ่มขึ้นเท่ากับ 234 ล้านบาท หรือคิดเป็นร้อยละ 22.4
โดยหนี้สินหมุนเวียนเพิ่มขึ้นจาก 1,008 ล้านบาทเป็น 1,066 ล้านบาท เพิ่มขึ้นคิดเป็นร้อยละ 5.8
สาเหตุหลักเกิดจากการเพิ่มขึ้นของเจ้าหนี้และเจ้าหนี้อื่นจำนวน 202 ล้านบาท จาก 697
ล้านบาทเป็น 899 ล้านบาท หรือคิดเป็นร้อยละ 29 ส่วนหนี้สินไม่หมุนเวียนเพิ่มขึ้นจำนวน 175
ล้านบาท จาก 34 ล้านบาท เป็น 209 ล้านบาท
เนื่องจากมีการเพิ่มขึ้นของประมาณการความเสียหายจากคดีความ จำนวน 88 ล้านบาท
การเพิ่มขึ้นของภาระผูกพันผลประโยชน์พนักงานจำนวน 73 ล้านบาท
และการเพิ่มขึ้นของสัญญาเช่าระยะยาวจำนวน 15 ล้านบาท

ส่วนของผู้ถือหุ้นรวม ณ 31 ธันวาคม 2554 เท่ากับ 1,185 ล้านบาท และ ณ 31 ธันวาคม 2553
เท่ากับ 1,223 ล้านบาท ลดลงเท่ากับ 38 ล้านบาทหรือคิดเป็นร้อยละ 3.1
สาเหตุมาจากกำไรสุทธิที่น้อยลงจากปีก่อนร้อยละ 16.5 โดยในปี 2554
บริษัทมีการจ่ายเงินปันผลในอัตราหุ้นละ 0.20 บาท รวมเป็นเงิน 72 ล้านบาท

อัตราส่วนสภาพคล่องของบริษัท ณ สิ้นปี 2554 เท่ากับ 1.67 ดีขึ้นจากเดิมที่ 1.55 เมื่อสิ้นปี 2553
ขณะที่อัตราส่วนหนี้สินต่อส่วนของผู้ถือหุ้น ณ ปี 2554 เท่ากับ 1.08 เท่า เพิ่มขึ้นจากปี 2553
ซึ่งเท่ากับ 0.85 เท่า หนี้สินที่เพิ่มขึ้นส่วนใหญ่เกิดจากตั้งประมาณการความเสียหายจากคดีความ
เจ้าหนี้และเจ้าหนี้อื่น และภาระผูกพันผลประโยชน์พนักงาน

กระแสเงินสด

บริษัทมียอดเงินสดและรายการเทียบเท่าเงินสดเพิ่มขึ้นสุทธิ 10 ล้านบาท เป็น 124 ล้านบาท ณ
สิ้นปี 2554 โดยเกิดจาก

กระแสเงินสดสุทธิได้มาจากการดำเนินงานของบริษัท มีจำนวน 283 ล้านบาท
เนื่องจากบริษัทมีกำไรสุทธิจากการดำเนินงานที่ดีขึ้น

กระแสเงินสดสุทธิใช้ไปในกิจกรรมการลงทุนของบริษัท มีจำนวน 70 ล้านบาท
เนื่องจากบริษัทมีการซื้อสินทรัพย์ถาวรเพิ่มขึ้น

กระแสเงินสดสุทธิใช้ไปในกิจกรรมการจัดหาเงินของบริษัท มีจำนวน 203 ล้านบาท
เนื่องจากบริษัทมีการชำระคืนเงินกู้ยืมระยะสั้นจากสถาบันการเงิน
จ่ายชำระหนี้สินภายใต้สัญญาเช่าการเงิน และมีการจ่ายเงินปันผลจำนวน 73 ล้านบาท

ค่าตอบแทนผู้สอบบัญชี

บริษัทฯ และบริษัทย่อยจ่ายค่าตอบแทนการสอบบัญชีให้แก่ผู้สอบบัญชีของบริษัทฯ และบริษัทย่อย ในปี
2554 จำนวนเงินรวม 1,560,000 บาท